open-index/open-wikipedia-markdown huggingface dataset:
Ροζαλίντα Χάμιλτον του Άμπερκορν

Η **Ροζαλίντα Χάμιλτον του Άμπερκορν** (*Rosalind Hamilton of Abercorn*, γεννημένη ως Ροζαλίντα Σεσίλια Καρολίνα Μπίνγκχαμ *Rosalind Cecilia Caroline Bingham*, 26 Φεβρουαρίου 1869 - 18 Ιανουαρίου 1958) ήταν Βρετανίδα αριστοκράτισσα και η προ-γιαγιά της Νταϊάνα, Πριγκίπισσα της Ουαλίας.

## Βιογραφία
Γεννήθηκε στις 26 Φεβρουαρίου 1869 στο Λονδίνο, και ήταν κόρη του Κάρολου Γεωργίου Μπίνγκχαμ, 4ου Κόμη του Λουκάν και της Λαίδης Σεσίλια Αικατερίνης Γκόρντον-Λέννοξ.

Την 1 Νοεμβρίου 1894 παντρεύτηκε τον Ιάκωβο Χάμιλτον, 39 Δούκα του Άμπερκορν στην Εκκλησία του Αγίου Παύλου στο Νάιτσμπριτζ. Μαζί απέκτησαν πέντε παιδιά:
*την Λαίδη *Μαίρη* Σεσίλια Ροδεσία (1896–1984), παντρεύτηκε (1) τον Ροβέρτο Κένυον-Σλένι. Απέκτησαν 2 παιδιά και (2) τον Ιωάννη Γκίλμουρ. Απέκτησαν 1 παιδί.
*την Λαίδη ''Σίνθια'' Έλινορ Βεατρίκη (1897–1972), παντρεύτηκε τον Αλβέρτο Σπένσερ. Απέκτησαν 2 παιδιά.
*την Λαίδη Αικατερίνη (1900–1985), παντρεύτηκε τον Ρέτζιναλντ Σέιμουρ. Απέκτησαν 3 παιδιά.
*τον Λόρδο *Ιάκωβο* Εδουάρδο (1904–1979), παντρεύτηκε την Καθλίν Κράιτον. Απέκτησαν 3 παιδιά.
*τον Λόρδο *Κλωντ* Δαβίδ (1907–1968), παντρεύτηκε την Τζενέστα Μαίρη Χιθ. Δεν απέκτησαν παιδιά.

Η Δούκισσα του Άμπερκορν, διορίστηκε Κυρία Διοικητής του Τάγματος της Βρετανικής Αυτοκρατορίας το 1936. Της απονεμήθηκε το τιμητικό δοκτορά του Διδάκτωρ Νομικής  από το Πανεπιστήμιο Κουίνς στο Μπέλφαστ, το 1944. 

Πέθανε στις 18 Ιανουαρίου 1958 στο Ουέστμινστερ σε ηλικία 88 ετών. 

## Τίτλοι
*1869-1888: *Η Αξιότιμη* Ροζαλίντα Μπίνγκχαμ 
*1888-1894: Λαίδη Ροζαλίντα Μπίνγκχαμ  
*1894-1913: Η Μαρκησία του Χάμιλτον  
*1913-1953: Η Δούκισσα του Άμπερκορν
*1953-1958: Η Χήρα Δούκισσα του Άμπερκορν  

## Παραπομπές


Κατηγορία:Βρετανοί ευγενείς
Κατηγορία:Βρετανίδες δούκισσες
Πρωτάθλημα ποδοσφαίρου Ιορδανίας

Το **Πρωτάθλημα ποδοσφαίρου Ιορδανίας**, γνωστό και ως **Προ Λιγκ Ιορδανίας** () ,είναι η κορυφαία κατηγορία του συστήματος πρωταθλημάτων ποδοσφαίρου ανδρών της Ιορδανίας. Το πρωτάθλημα αποτελείται από δώδεκα ομάδες, οι οποίες αγωνίζονται σε δύο γύρους η μία με τις άλλες σε σύστημα εντός και εκτός έδρας. Αυτή τη στιγμή το πρωτάθλημα είναι γνωστό ως **AL-Manaseer Προ Λιγκ Ιορδανίας**, αφού η Ποδοσφαιρική Ομοσπονδία Ιορδανίας υπέγραψε συμφωνία χορηγίας με την Ziyad AL-Manaseer Companies Group.

## Μορφή διοργάνωσης

### Διοργάνωση
Υπάρχουν 12 ομάδες στην Προ Λιγκ. Κατά τη διάρκεια μιας σεζόν (από τον Μάρτιο έως τον Οκτώβριο) κάθε ομάδα παίζει με τις άλλες δύο φορές (ένα σύστημα διπλού γύρου), μία φορά εντός έδρας και μία φορά στην έδρα των αντιπάλων τους, σε συνολικά 22 αγώνες. Οι ομάδες λαμβάνουν τρεις πόντους για νίκη και έναν βαθμό για ισοπαλία. Δεν απονέμονται πόντοι για την ήττα. Οι ομάδες κατατάσσονται με κριτήρια τους συνολικούς πόντους, μετά τη συνολική διαφορά γκολ και τέλος τα συνολικά γκολ που σημειώθηκαν. Εάν εξακολουθούν να είναι ίσες, οι ομάδες θεωρείται ότι κατέχουν την ίδια θέση. Εάν υπάρχει ισοπαλία για το πρωτάθλημα, για υποβιβασμό ή για πρόκριση σε άλλη διοργάνωση, ένας αγώνας πλέι οφ σε ουδέτερο μέρος αποφασίζει την κατάταξη.

### Προβιβασμός και υποβιβασμός
Υπάρχει ένα σύστημα προβιβασμού και υποβιβασμού μεταξύ της Προ Λιγκ Ιορδανίας και της Δεύτερης Κατηγορίας Ιορδανίας. Οι δύο ομάδες που τερματίζουν στις δύο χαμηλότερες θέσης στην Προ Λιγκ υποβιβάζονται στη Δεύτερη Κατηγορία Ιορδανίας και οι δύο κορυφαίες ομάδες από τη Δεύτερη Κατηγορία Ιορδανίας προβιβάζονται στην Προ Λιγκ.

### Πρόκριση στις ασιατικές διοργανώσεις
Προς το παρόν, οι νικητές της Προ Λικγ Ιορδανίας πληρούν τις προϋποθέσεις για την πρόκριση στους ομίλους του ΑΦΚ Τσάμπιονς Λιγκ και οι επιλαχόντες του πρωταθλήματος προκρίνονται στους ομίλους του ΑΦΚ Καπ, μαζί με τους νικητές του Κυπέλλου Ιορδανίας. Η Ιορδανία είναι μία από τις πιο επιτυχημένες χώρες στο ΑΦΚ Καπ με τρεις τίτλους πίσω από τις ομάδες από το Κουβέιτ, 2 για την Αλ Φαϊσαλί Σ.Κ. (2005 και 2006) και 1 για την Σαμπάμπ Αλ Όρντον Κλαμπ (2007), περισσότερους από οποιαδήποτε άλλη χώρα που οι ομάδες της έχουν δικαίωμα να αγωνιστούν στο ΑΦΚ Καπ.

## Ομάδες

#### Πρωταθλήματα ανά ομάδα
Πηγή: *Μέχρι τη σεζόν 2019-20*

## Χορηγοί

* Manaseer
* Hyundai
* Adidas
* Zain Group
* Arab Bank
* Jordan Insurance Company
* Εφημερίδα Ad-Dustour
* Εφημερίδα Al Ghad
* Εφημερίδα Al Ra'i

## Δείτε επίσης
* Κύπελλο Ιορδανίας
* Λιγκ Καπ Ιορδανίας
* Σούπερ Καπ Ιορδανίας

## Παραπομπές


## Εξωτερικοί σύνδεσμοι

* Ιστότοπος ομοσπονδίας
* Jordan Premier League - Hailoosport.com  (αραβικά)
* Jordan Premier League - Hailoosport.com 

Ιορδανια
Κατηγορία:Ποδόσφαιρο στην Ιορδανία
Ιορδανια
Ιορδανια
Μαρία Άννα της Αυστρίας (1770-1809)

Η **Μαρία Άννα της Αυστρίας **(*Maria Anna von Österreich*, 21 Απριλίου 1770 - 1 Οκτωβρίου 1809) ήταν κόρη του Λεοπόλδου Β΄ της Αγίας Ρωμαϊκής Αυτοκρατορίας και Ηγουμένη στην Θηρεσιανή Μονή της Πράγας.

## Βιογραφία
Η *Μαρία Άννα Φερδινάνδη Ιωσηφίνα Καρλόττα Ιωάννα* γεννήθηκε στις 21 Απριλίου 1770 στην Φλωρεντία, και ήταν το τέταρτο παιδί και η δεύτερη κόρη του Λεοπόλδου Β΄ της Αγίας Ρωμαϊκής Αυτοκρατορίας και της Μαρίας Λουίζας της Ισπανίας.

Αν και είχε μια ευτυχισμένη παιδική ηλικία περιτριγυρισμένη από πολλά αδέλφια, στη Μαρία Άννα δόθηκε μια κάπως διαφορετική ανατροφή από ό,τι συνηθιζόταν στα βασιλικά παιδιά εκείνη την εποχή: ανατράφηκε από τους γονείς τους και όχι από τους υπηρέτες, σε μεγάλο βαθμό κρατήθηκε εκτός από οποιαδήποτε τελετουργική αυλική ζωή και διδάχτηκε να ζει απλά, φυσικά και με μετριοπάθεια.

Έγινε Ηγουμένη στην Θηρεσιανή Μονή της Πράγας το 1791.

Ταξίδεψε στο Νόιντορφ της Ρουμανίας, όπου πέθανε την 1η Οκτωβρίου 1809 σε ηλικία 39 ετών. Είναι θαμμένη στο Νόιντορφ.

## Πρόγονοι





## Παραπομπές


Κατηγορία:Οίκος των Αψβούργων-Λωρραίνης
Κατηγορία:Αυστριακοί ευγενείς
Κατηγορία:Πριγκίπισσες της Αυστρίας
Ακτή Φθιώτιδας

Η **Ακτή** είναι παράλιος οικισμός της Στερεάς Ελλάδας στην Περιφερειακή Ενότητα Φθιώτιδας, o οποίος βρίσκεται στα παράλια του Βόρειου Ευβοϊκού κόλπου και τη  σε απόσταση 5 χλμ. ΒΑ. από τον Άγιο Κωνσταντίνο. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Αγίου Κωνσταντίνου Λοκρίδος. Σύμφωνα με το Πρόγραμμα «Καλλικράτης» μαζί με τον Άγιο Κωνσταντίνο, τον Λογγό, το Νεοχώρι και το Ασπρονέρι αποτελούν την δημοτική κοινότητα Αγίου Κωνσταντίνου που υπάγεται στη δημοτική ενότητα Αγίου Κωνσταντίνου του Δήμου Καμένων Βούρλων και σύμφωνα με την απογραφή του 2011 έχει πληθυσμό 87 κατοίκους
## Πληθυσμός

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μώλου - Αγίου Κωνσταντίνου
Ο ωραίος γαλάζιος Δούναβης

***Ο ωραίος γαλάζιος Δούναβης*** (, οp. 314· που σημαίνει: *(πάνω) στον ωραίο γαλάζιο Δούναβη*), κοινώς γνωστός ως ***Γαλάζιος Δούναβης***, είναι ένα βαλς του συνθέτη Γιόχαν Στράους του νεότερου, που γράφτηκε το 1866. 

Αρχικά παίχτηκε στις 15 Φεβρουαρίου 1867 σε μια συναυλία της Ένωσης Ανδρικών Χορωδών της Βιέννης () και παραμένει μια από τις πιο δημοφιλείς μουσικές συνθέσεις στο κλασικό ρεπερτόριο. Η αρχική του παράσταση θεωρήθηκε ήπια επιτυχία, και ο Στράους φημολογείται ότι είπε: "Να πάει στον διάολο το βαλς, λυπάμαι μόνο για την κόντα - Μακάρι να ήταν επιτυχία!" 

## Όργανα
[μικρογραφία|312x312εσ|Το πρόγραμμα της πρεμιέρας του ''Γαλάζιου Δούναβη,'' [Βιέννη 1867]]
Ο *Γαλάζιος Δούναβης* έχει συντεθεί  για την ακόλουθη ορχήστρα:

* Ξύλινα
** 2 φλάουτα
** 2 όμποε
** 2 κλαρινέτα σε Ντο
** 2 φαγκότα
* Χάλκινα
** 4 κόρνα σε Φα
** 2 τρομπέτες σε Φα
** μπάσο τρομπόνι
** τούμπα
* Κρουστά
** τυμπάνια
** μπάσο τύμπανο
** τρίγωνο
** ταμπούρο
* Έγχορδα
** άρπα
** βιολιά (πρώτο και δεύτερο)
** βιόλες
** βιολοντσέλα
** κοντραμπάσα

## Χορωδιακή έκδοση
Ο *Ωραίος γαλάζιος Δούναβης* γράφτηκε αρχικά ως τραγούδι για χορωδία καρναβαλικών εκδηλώσεων (για βαθύφωνο και τενόρο), με μάλλον σατιρικούς στίχους (η Αυστρία είχε μόλις χάσει έναν πόλεμο με την Πρωσία). Ο αρχικός τίτλος αναφέρεται επίσης σε ένα ποίημα για τον Δούναβη στην πατρίδα του ποιητή Καρλ Μπεκ, την Ουγγαρία και όχι στη Βιέννη. Αργότερα ο στιχουργός Φραντς φον Γκέρνερτ έγραψε νέους, πιο «επίσημους» ύφους. 

## Στη λαϊκή κουλτούρα
Το ιδιαίτερα βιεννέζικο συναίσθημα που σχετίζεται με τη μελωδία του Στράους το έκανε ανεπίσημο εθνικό αυστριακό ύμνο. Εξάλλου, το έργο χρησιμοποιείται ως σήμα της Αυστριακής Ραδιοφωνίας (ORF) για το διεθνές της πρόγραμμα. Κατά παράδοση, η διάσημη πρωτοχρονιάτικη συναυλία της Φιλαρμονικής της Βιέννης περιλαμβάνει κάθε χρόνο τον *Γαλάζιο Δούναβη* στο πρόγραμμά της*.* 

Το κομμάτι χρησιμοποιήθηκε εκτενώς στην ταινία του 1968 του Στάνλεϊ Κούμπρικ *[[2001: Η Οδύσσεια του Διαστήματος|2001: Η Οδύσσεια του διαστήματος]]*. Μετά από ένα άλμα από το προϊστορικό παρελθόν της ανθρωπότητας στο μέλλον της στο διάστημα, τα πρώτα δύο τρίτα του *Γαλάζιου Δούναβη* ακούγονται καθώς ένα διαστημικό αεροσκάφος προσεγγίζει και προσδένεται σε έναν διαστημικό σταθμό. Ολοκληρώνεται ενώ ένα άλλο διαστημικό αεροσκάφος ταξιδεύει από τον σταθμό στη Σελήνη. Στη συνέχεια, το κομμάτι ακούγεται ξανά κατά τους τίτλους τέλους της ταινίας. 

Μια σύντομη εκδοχή του έργου ακούγεται στην ταινία μικρού μήκους *A Corny Concerto* (1943) της σειράς ταινιών κινουμένων σχεδίων Merrie Melodies της εταιρείας Warner Bros. Στην ταινία, ο Ντάφυ προσπαθεί να μπει σε μια οικογένεια λευκών κύκνων, αλλά αντιμετωπίζεται ως "ασχημόπαπο", ώσπου σώζει τρία κυκνάκια και γίνεται ήρωας. 

Ο *Γαλάζιος Δούναβης* χρησιμοποιείται σε όλα τα επεισόδια της δραματικής σειράς του Netflix *[[Παιχνίδι του Καλαμαριού|Το παιχνίδι του καλαμαριού]]* (2021) για να σηματοδοτήσει την έναρξη νέου παιχνιδιού. 

## Παραπομπές


Κατηγορία:Δούναβης
Κατηγορία:Συνθέσεις σε Ρε μείζονα
Κινηματογραφικά Βραβεία Blue Dragon

Τα **Κινηματογραφικά Βραβεία Blue Dragon** ή και **Blue Dragon Film Awards** (κορεατικά: 청룡영화상, Χάντσα: 靑龍映畵賞, RR: *Cheongryong Yeonghwasang*, MR: *Ch‘ŏngnyong Yŏnghwasang*) είναι μία ετήσια τελετή βράβευσης που αφορά την κινηματογραφική βιομηχανία της Νότιας Κορέας και η οποία παρουσιάζεται από μία θυγατρική της εφημερίδας *The Chosun Ilbo*, ονόματι *Sports Chosun*. Το διαγνωστικό κομμάτι των βραβείων αφορά δημοφιλείς ταινίες και blockbusters μεγάλης καλλιτεχνικής αξίας, που κυκλοφόρησε και τα το προηγούμενο έτος. Οι ταινίες που προκρίνονται στον τελικό ανέρχονται στις 40, οι οποίες προβάλονται δωρεάν στο κοινό. Μόλις τελειώσει αυτή η διαδικασία, αρχίζει αυτή των βραβεύσεων. Τα παραπάνω βραβεία μαζί με τα Grand Bell είναι τα πιο δημοφιλή στη Νότια Κορέα, όσο αφορά τον κινηματογράφο. 

Τα βραβεία θεσπίστηκαν το 1963 από την εφημερίδα *The Chosun Ilbo* και σταμάτησαν το 1973. Η τελετή αυτή σταμάτησε μετά για αρκετά χρόνια, έως και το 1990, όπου η κορεατική αθλητική εφημερίδα  *Sports Chosun* (θυγατρική της προαναφερθείσας) τα ξεκίνησε πάλι με ετήσια μορφή. Συνολικά η τελετή βραβεύει σε 18 διαφορετικές κατηγορίες τις ταινίες και τα πρόσωπα τους. Μερικές από αυτές είναι μερικές τετριμμένες όπως Καλύτερη Ταινία, Καλύτερος Σκηνοθέτης, Καλύτεροι Ηθοποιοί (ανάλογα το φύλο), ενώ βραβεύει και νεοεισερχομένους (σκηνοθέτες και ηθοποιούς). 

Κατά την πρώτη φάση της τελετής, περισσότερες βραβεύσεις συνάντησε ο Κιμ Σου-γιονγκ, ο οποίος κέρδισε δύο φορές το βραβείο Καλύτερου Σκηνοθέτη ενώ τέσσερις ταινίες του έλαβαν το βραβείο της Καλύτερης Ταινίας. Ενώ στην μετά το 1990 εποχή περισσότερες φορές έχει βραβευθεί ταινία του Πονγκ Τσουν-χο (3), ενώ ο Παρκ Τσαν-γουκ, έχει πάρει τα περισσότερα Καλύτερου Σκηνοθέτη (4). Αναφορικά με τους Καλύτερους Άνδρες Ηθοποιούς, μόλις τέσσερις έχουν λάβει το βραβέις τρις, με τον Σονγκ Κανγκ-χο, να έχει υπάρξει 14 φορές υποψήφιος. Ενώ στις γυναίκες η Τζον Ντο-γιον, έχει υπαρξει 15 φορές, κερδίζοντας το 2 φορές, με τα περισσότερα σε αυτή την κατηγορία να έχουν κερδηθεί από τις Κιμ Χιε-σου και Γιουν Τζονγκ-χάι.

## Παραπομπές
 

## Εξωτερικοί σύνδεσμοι

*  
* Blue Dragon Film Awards στο Naver 
* Blue Dragon Film Awards  στο Daum 
* Blue Dragon Film Awards στο Cinemasie

Κατηγορία:Κινηματογραφικά Βραβεία Blue Dragon
Κατηγορία:Κινηματογράφος στη Νότια Κορέα
Γκάρι Μπέιλι

Ο **Γκάρι Ρίτσαρντ Μπέιλι** (*Gary Richard Bailey*, γεννήθηκε στο 
Ίπσουιτς, 9 Αυγούστου 1958, ύψος 1,88 μ.) είναι πρώην Βρετανός διεθνής ποδοσφαιριστής, που αγωνιζόταν ως τερματοφύλακας. 

Πλησίασε τον αριθμό των 300 επίσημων συμμετοχών στην Α΄ Κατηγορία Αγγλίας με τα χρώματα της Μάντσεστερ Γιουνάιτεντ, ως διάδοχος του Άλεξ Στέπνεϊ. Μεγάλωσε στη Νότια Αφρική αλλά έγινε 2 φορές διεθνής με την Εθνική Ομάδα των Ανδρών της Αγγλίας.

Κατά τη διάρκεια της αγωνιστικής του σταδιοδρομίας, ο Μπέιλι αγωνίστηκε, κατά σειρά, στους συλλόγους Cape Town City, Wits University (του Γιοχάνεσμπουργκ), Μάντσεστερ (1978-1987, 294 ματς) και Kaizer Chiefs (1988-1990). Στη Γιουνάιτεντ συνεργάσθηκε με τους προπονητές Άλεξ Φέργκιουσον, Ρον Άτκινσον και Ντέιβιντ Σέξτον. Η διεθνής καθιέρωση ήταν δύσκολη λόγω της παρουσίας των πιο έμπειρων Πίτερ Σίλτον και Ρέι Κλέμενς. Έτσι συμμετείχε σε δύο φιλικούς αγώνες της εθνικής αλλά τραυματίσθηκε πριν το Παγκόσμιο Κύπελλο του 1986. Έχει κατακτήσει το F.A. Cup του 1983 και του 1985, καθώς και το *Charity Shield* του 1983. Αποτελούσε το αγωνιστικό πρότυπο του Πέτερ Σμάιχελ. Είναι γιος του τερματοφύλακα της Ίπσουϊτς Τάουν Ρόι Μπέιλι.

## Παραπομπές


Κατηγορία:Άγγλοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Μάντσεστερ Γιουνάιτεντ
Τζον Ντο-γιον

Η **Τζον Ντο-γιον** (κορεατικά: 전도연, Χάντσα: 全道嬿, RR: *Jeon Do-yeon*, MR: *Chŏn Toyŏn*, 11 Φεβρουαρίου 1973) είναι Νοτιοκορεάτισσα ηθοποιός του κινηματογράφου, της τηλεόρασης και του θεάτρου.  Είναι, επίσης, η μόνη Κορεάτισσα που έχει κερδίσει στην κατηγορία Καλύτερης Ηθοποιού στο Φεστιβάλ Καννών για την ερμηνεία της στην ταινία *Secret Sunshine*, από την οποία κέρδισε στην ίδια κατηγορία και στα Asia Pacific Screen Awards. Αν και πρόκειται για μία από τις καλύτερες Νοτιοκορεάτισσες ηθοποιoύς και είναι πολυβραβευμένη, δεν είναι ιδιαίτερα γνωστό στο εξωτερικό, ίσως λόγω των ταινιών που έχει παίξει. Στη Νότια Κορέα, ωστόσο, θεωρείται μία από τις σπουδαιότερες, ενώ πολλές δημοφιλείς Νοτικορεάτισσες ηθοποιοί, έχουν παραδεχτεί ότι την έχουν πρότυπο. 

Η Τζον, γεννήθηκε και μεγάλωσε στη Σεούλ, ενώ αργότερα σπούδασε και στο Seoul Institute of the Arts.  Την υποκριτική της καριέρα με τηλεοπτικές διαφημίσεις κυρίως της Johnson & Johnson. Το 1992, έκανε και το ντεμπούτο της στην τηλεόραση με τη σειρά *Our Heaven*. Έως και το 1995 δεν έπαιξε κάποιον μεγάλο ρόλο, μέχρι και τη σειρά *Our Sunny Days of Youth*, όπου έλαβε κάποια δημοτικότητα. Τα επόμενα πέντε χρόνια συνέχισε στην τηλεόραση, όπου πρωταγωνίστησε σε πολλές δραματικές σειρές. Το 1997, έκανε και το ντεμπούτο της στον κινηματογράφο, με την ταινία *The Contact*, με τη συμμετοχή της αυτή επαινέθηκε και της δόθηκε ο χαρακτηρισμός του ηθοποιού με μεγάλη γκάμα. Έχει επίσης ερμηνεύσει και στο θέατρο δύο φορές. 

Από το 2005 άρχισε να εκτοξεύεται η δημοτικότητα στη χώρα, ειδικότερα μετά τον ρόλο της στο *You Are My Sunshine*. Ενώ από το 2007, ήρθε και η διεθνής αναγνώριση με την ταινία *Secret Sunshine*, από την οποία έλαβε πολλά βραβεία, όπως το Καλύτερης Ηθοποιού στο Φεστιβάλ Καννών.  Το 2015, συμμετείχε στην επίσης επιτυχημένη ταινία *The Shameless*. Προς το τέλος αυτής της δεκαετίας έκανε και επιστροφή στην τηλεόραση. Η Τζον είναι παντρεμένη τον επιχειρηματία και τον οδηγό αυτοκινήτου Kang Shi-kyu, ο οποίος είναι εννέα χρόνια μεγαλύτερος της, με τον γάμο να γίνεται σε μια ιδιωτική γαμήλια τελετή στο Shilla Hotel στις 11 Μαρτίου 2007. Στις 22 Ιανουαρίου 2009 απέκτησε και μία κόρη.

## Παραπομπές


## Εξωτερικοί σύνδεσμοι
* 

Κατηγορία:Νοτιοκορεάτισσες ηθοποιοί κινηματογράφου
Κατηγορία:Νοτιοκορεάτισσες ηθοποιοί τηλεόρασης
Ερυθρομυκίνη

Η **ερυθρομυκίνη** είναι αντιβιοτικό που χρησιμοποιείται για τη θεραπεία ορισμένων βακτηριακών λοιμώξεων. Αυτό περιλαμβάνει λοιμώξεις του αναπνευστικού συστήματος, λοιμώξεις του δέρματος, λοιμώξεις από χλαμύδια, φλεγμονώδη νόσο της πυέλου και σύφιλη.  Μπορεί επίσης να χρησιμοποιηθεί κατά τη διάρκεια της εγκυμοσύνης για την πρόληψη της μόλυνσης από στρεπτόκοκκο ομάδας Β στα νεογέννητα,  καθώς και για τη βελτίωση της καθυστερημένης εκκένωσης του στομάχου. Μπορεί να χορηγηθεί ενδοφλεβίως και από το στόμα.  Συνιστάται ως αλοιφή ματιών μετά τον τοκετό για την πρόληψη οφθαλμικών λοιμώξεων στο νεογέννητο.

Συχνές ανεπιθύμητες ενέργειες περιλαμβάνουν κοιλιακές κράμπες, έμετο και διάρροια.  Οι πιο σοβαρές παρενέργειες μπορεί να περιλαμβάνουν κολίτιδα από ''Clostridium difficile'', ηπατικά προβλήματα, παρατεταμένο QT και αλλεργικές αντιδράσεις.  Είναι γενικά ασφαλές σε όσους είναι αλλεργικοί στην πενικιλίνη. Η ερυθρομυκίνη φαίνεται επίσης ασφαλής για χρήση κατά τη διάρκεια της εγκυμοσύνης. Αν και γενικά θεωρείται ασφαλής κατά τη διάρκεια του θηλασμού, η χρήση της από τη μητέρα κατά τη διάρκεια των δύο πρώτων εβδομάδων της ζωής μπορεί να αυξήσει τον κίνδυνο πυλωρικής στένωσης στο μωρό. Αυτός ο κίνδυνος ισχύει επίσης εάν ληφθεί απευθείας από το μωρό κατά τη διάρκεια αυτής της ηλικίας. Ανήκει στην οικογένεια των μακρολιδίων αντιβιοτικών και δρα μειώνοντας την παραγωγή βακτηριακών πρωτεϊνών. 

Η ερυθρομυκίνη απομονώθηκε για πρώτη φορά το 1952 από τα βακτήρια *Saccharopolyspora erythraea*. Συμπεριλαμβάνεται στον κατάλογο βασικών φαρμάκων του Παγκόσμιου Οργανισμού Υγείας, τα ασφαλέστερα και πιο αποτελεσματικά φάρμακα που χρειάζονται σε ένα σύστημα υγείας. Ο Παγκόσμιος Οργανισμός Υγείας το χαρακτηρίζει ως εξαιρετικά σημαντικό για την ιατρική. Διατίθεται ως γενόσημο φάρμακο. Το 2017, ήταν το 215ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από δύο εκατομμύρια συνταγές.

## Παραπομπές

Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Λακτόνες
Κατηγορία:Ηπατοτοξίνες
Κατηγορία:Αιθέρες
Κατηγορία:Αντιβιοτικά
Κατηγορία:Ετεροκυκλικές ενώσεις
Κατηγορία:Αλκοόλες
Κατηγορία:Μακρολίδια
Κατηγορία:Τριτοταγείς αλκοόλες
Όρος Οξιά

Η **Οξιά** είναι βουνό της νότιας Πίνδου. Το μεγαλύτερο τμήμα του ανήκει στο νοτιοδυτικό τμήμα του Νομού Φθιώτιδας. Το βουνό βρίσκεται στους νομούς Φθιώτιδας, Ευρυτανίας και Φωκίδας. Το βουνό βρίσκεται ανάμεσα στο Βελούχι και στα Βαρδούσια. Είναι το ψηλότερο βουνό του Δήμου Μακρακώμης. Η ψηλότερη κορυφή του φτάνει τα 1.923 μέτρα, η οποία βρίσκεται στο Νομό Ευρυτανίας και συγκεκριμένα στην Σαράνταινα. Στο όρος Οξιά βρίσκεται και το δεύτερο νοτιότερο δάσος οξιάς της Ευρώπης.

## Παραπομπές


Κατηγορία:Πίνδος
Κατηγορία:Βουνά της Φθιώτιδας
Κατηγορία:Βουνά της Ευρυτανίας
Κατηγορία:Βουνά της Φωκίδας
Καρλότα Λέννοξ του Ρίτσμοντ

Η **Καρλότα Λέννοξ του Ρίτσμοντ** (*Charlotte Lennox of Richmond*, γεννημένη ως Καρλότα Γκόρντον *Charlotte Gordon*, 20 Σεπτεμβρίου 1768 - 5 Μαΐου 1842) ήταν Αγγλίδα ευγενής και αριστοκράτισσα.

## Βιογραφία
Γεννήθηκε στις 20 Σεπτεμβρίου 1768 στο Κάστρο Γκόρντον, και ήταν κόρη του Αλέξανδρου Γκόρντον, 4ου Δούκα του Γκόρντον και της Τζέιν Μάξγουελ.

Στις 9 Σεπτεμβρίου 1789 παντρεύτηκε τον Κάρολο Λέννοξ, 4ο Δούκα του Ρίτσμοντ. Μαζί απέκτησαν δεκατέσσερα παιδιά:
*τον Λόρδο Κάρολο (1791–1860), παντρεύτηκε την Καρολίνα Πάτζετ. Απέκτησαν 8 παιδιά.
*την Λαίδη Μαίρη (1792–1847), παντρεύτηκε τον Κάρολο Φιτζρόι. Απέκτησαν 4 παιδιά.
*τον Λόρδο *Ιωάννη* Γεώργιο (1793–1873), παντρεύτηκε την Λουίζα Ρόντεϊ. Απέκτησαν 3 παιδιά.
*την Λαίδη Σάρα (1794–1873), παντρεύτηκε τον Πέρεγκριν Μέιτλαντ. Απέκτησαν 5 παιδιά.
*την Λαίδη Γεωργιάνα (1795–1891), παντρεύτηκε τον Γουλιέλμο Φιτζέραλντ-ντε Ρος. Απέκτησαν 3 παιδιά. 
*τον Λόρδο *Ερρίκο* Αδάμ (1797–1812), έπεσε από το HMS Blake και πνίγηκε.
*τον Λόρδο *Γουλιέλμο* Πιτ (1799–1881), παντρεύτηκε (1) την Μαίρη Άννα Πάτον. Απέκτησαν 1 παιδί; (2) την Ελένη Σμιθ. Απέκτησαν 1 παιδί και (3) την Μαρία Τζέιν Μολινέ. Δεν απέκτησαν παιδιά.
*την Λαίδη Τζέιν (1800–1861), παντρεύτηκε τον Λόρενς Πιλ. Απέκτησαν 6 παιδιά.
*τον Λόρδο Φρειδερίκο (1801–1829), δεν παντρεύτηκε ποτέ. 
*τον Λόρδο Σάσσεξ (1802–1874), παντρεύτηκε την Μαίρη Λόουλες. Απέκτησαν 5 παιδιά.
*την Λαίδη *Λουίζα* Μαγδαληνή (1803–1900), παντρεύτηκε τον Γουλιέλμο Τάι. Δεν απέκτησαν παιδιά.
*την Λαίδη Καρλότα (1804–1833), παντρεύτηκε τον Μαυρίκιο Μπέρκλεϊ. Απέκτησαν 5 παιδιά.
*τον Λόρδο Αρθούρο (1806–1864), παντρεύτηκε την Αδελαΐδα Κάμπελ. Απέκτησαν 5 παιδιά.
*την Λαίδη *Σοφία* Γεωργιάνα (1809–1902), παντρεύτηκε τον Θωμά Σέσιλ. Δεν απέκτησαν παιδιά.

Το 1814, η οικογένεια μετακόμισε στις Βρυξέλλες, όπου η Δούκισσα έδωσε μια χοροεσπερίδα με την οποία ο Δούκας του Ουέλλινγκτον έλαβε επιβεβαίωση ότι ο στρατός του Βορρά υπό την ηγεσία του Ναπολέοντα Βοναπάρτη είχε εισέλθει στην επικράτεια του Ηνωμένου Βασιλείου των Κάτω Χωρών κοντά στο Σαρλερουά, σημερινό Βασίλειο του Βελγίου).

Η Δούκισσα και η οικογένειά της συνέχισαν να ζουν στις Βρυξέλλες μέχρι το 1818, όταν ο σύζυγός της διορίστηκε Γενικός Κυβερνήτης της Βρετανικής Βόρειας Αμερικής. Η Δούκισσα έμεινε χήρα το 1819, και το 1836, κληρονόμησε τα τεράστια κτήματα των Γκόρντον μετά το θάνατο του αδελφού της, Γεωργίου Γκόρντον, 5ου Δούκα του Γκόρντον, που δεν είχε αφήσει νόμιμα παιδιά.

Πέθανε στις 5 Μαΐου 1842 στο Λονδίνο σε ηλικία 73 ετών.

## Παραπομπές
* Endnotes:
**
**
**


Κατηγορία:Βρετανοί ευγενείς
Κατηγορία:Αγγλίδες δούκισσες
Παναγιώτης Ιασωνίδης

Ο **Παναγιώτης Ιασωνίδης** ήταν Έλληνας καλαθοσφαιριστής, ο οποίος αγωνιζόταν στην ομάδα του Άρη Θεσσαλονίκης, κατακτώντας το πρωτάθλημα Ελλάδος του 1930 και τρία πρωταθλήματα Θεσσαλονίκης.

## Καριέρα
Ο Ιασωνίδης συμμετείχε στην ομάδα του Άρη που κατέκτησε το πρωτάθλημα Θεσσαλονίκης την σεζόν 1927-28 με οκτώ νίκες σε ισάριθμους αγώνες. Στην συνέχεια, κατέλαβε την τρίτη θέση στην τελική φάση του πανελλήνιου πρωταθλήματος, μετά την ήττα του στον ημιτελικό από τον Ηρακλή με 30-23, στις 22 Απριλίου 1928.

Το 1928-29, οι "κίτρινοι" κατέκτησαν και πάλι το πρωτάθλημα Θεσσαλονίκης χωρίς ήττα, αλλά ηττήθηκαν από τον Πανελλήνιο με 29-27 κατέκτησε την δεύτερη θέση του πανελλήνιου πρωταθλήματος.

Το 1929-30, ο Άρης κατέκτησε για τρίτη συνεχή χρονιά αήττητος το τοπικό πρωτάθλημα, φθάνοντας τους πέντε τοπικούς τίτλους. Για άλλη μια χρονιά αγωνίστηκε στην τελική φάση του πρωταθλήματος Ελλάδος, όπου κατέκτησε τον τίτλο για πρώτη φορά στην ιστορία του, κερδίζοντας την ΧΑΝΘ με 32-22.

Το 1930-31, ο Άρης γνώρισε τις πρώτες ήττες του μετά το 1927 και περιορίστηκε στην τρίτη θέση του πρωταθλήματος Θεσσαλονίκης. Τελική φάση του πανελλήνιου πρωταθλήματος δεν διοργανώθηκε για την επόμενη τετραετία.

Ο Ιασωνίδης υπήρξε βασικό στέλεχος του Άρη, μέχρι το 1931 όταν και ξεκίνησε η παρακμή του τμήματος, η οποία οδήγησε στην αναστολή της λειτουργίας του από το 1936 μέχρι το 1939.

## Παραπομπές


## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* 1930: Το 1ο πρωτάθλημα του ΑΡΗ στο μπάσκετ | aris.re

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Ιάπωνες

Οι **Ιάπωνες** (ιαπωνικά: 日本人, Χέπμπερν: nihonjin) είναι μια εθνότητα που ζει στο ιαπωνικό αρχιπέλαγος και το σύγχρονο κράτος της Ιαπωνίας, όπου αποτελούν το 98.5% του πληθυσμού της Ιαπωνίας. Υπάρχουν περίπου 129 εκατομμύρια άτομα Ιαπωνικής καταγωγής σε όλο το κόσμο, εκ των οποίων περίπου 125 από αυτούς ζουν στην Ιαπωνία. Οι άνθρωποι ιαπωνικής καταγωγής που ζουν εκτός Ιαπωνίας είναι γνωστοί ως , η ιαπωνική διασπορά. Ο όρος εθνοτικοί Ιάπωνες αναφέρεται στους κατοίκους της Ηπειρωτικής Ιαπωνίας, τους Γιαμάτο. Οι Ιάπωνες είναι μια από τις μεγαλύτερες εθνικές ομάδες στον κόσμο.

## Γλώσσα
Η Ιαπωνική γλώσσα είναι μια ιαπωνική γλώσσα που σχετίζεται με τις ριουκιουανές γλώσσες και θεωρούταν απομονωμένη γλώσσα στο παρελθόν. Η παλαιότερη τεκμηριωμένη μορφή της γλώσσας, τα Παλιά Ιαπωνικά, χρονολογείται από τον 8ο αιώνα. ιαπωνική φωνολογία χαρακτηρίζεται από ένα σχετικά μικρό αριθμό φωνηεντικών φωνημάτων, συχνό διπλασιασμό γραμμάτων και μια διακριτή προφορά. Η σύγχρονη Ιαπωνική γλώσσα έχει ένα τριμερές σύστημα γραφής καθώς για τη γραφή της χρησιμοποιούνται χιραγκάνα, κατακάνα και κάντζι. Η γλώσσα περιέχει ντόπιες ιαπωνικές λέξεις και πάρα πολλές δανεικές λέξεις από τα κινέζικα. Στην Ιαπωνία το ποσοστό αλφαβητισμού των ενηλίκων στην Ιαπωνική γλώσσα ξεπερνά το 99%. Στις διάφορες περιοχές της Ιαπωνίας ομιλούνται πολλές διαλέκτοι.

## Θρησκεία
[αριστερά|μικρογραφία|Μια γιορτή σιντοϊστών στο [Μίκι (Ιαπωνία)|Μίκι του Χιόγκο]]
Η ιαπωνική θρησκεία είναι παραδοσιακά συγκριτική στη φύση της. Παρουσιάζει στοιχεία Βουδισμού και Σιντοϊσμού (Σίνμπουτσου-σουγκόου). Ο Σιντοϊσμός, η εθνική θρησκεία της Ιαπωνίας, είναι μια πολυθεϊστική θρησκεία χωρίς κάποιο ιερό βιβλίο. Ο Σιντοϊσμός ήταν ένα από τα παραδοσιακά κριτήρια για το δικαίωμα διαδοχής στον θρόνο της Ιαπωνικής αυτοκρατορικής οικογένειας. Το 1868 κωδικοποιήθηκε ως η επίσημη θρησκεία του κράτους (Κρατικός Σιντοϊσμός) αλλά καταργήθηκε από την Αμερικανική κατοχή το 1945. Ο βουδισμός Μαχαγιάνα εισήχθη στην Ιαπωνία τον έκτο αιώνα και εξελίχθηκε σε πολλές διαφορετικές αιρέσεις. Σήμερα, η μεγαλύτερη μορφή του Βουδισμού μεταξύ του ιαπωνικού λαού είναι η αίρεση Τζόουντο Σινσού που ίδρυσε ο Σινράν.

Μια μεγάλη πλειοψηφία των Ιαπώνων ομολογούν φανερά ότι είναι πιστοί του Σιντοϊσμού και του Βουδισμού. Η ιαπωνική λαϊκή θρησκεία λειτουργεί ως επί το πλείστον ως θεμέλιο για τη μυθολογία, τις παραδόσεις και τις δραστηριότητες της γειτονιάς παρά ως η μοναδική πηγή της ηθικών κατευθυντήριων γραμμών για τη ζωή ενός ανθρώπου.

Σύμφωνα με την ετήσια στατιστική έρευνα για τη θρησκεία το 2018 από τον Οργανισμό Πολιτιστικών Υποθέσεων της Κυβέρνησης της Ιαπωνίας, περίπου δύο εκατομμύρια (ή λίγο παραπάνω από το 1.5%) του πληθυσμού της Ιαπωνίας είναι Χριστιανοί. Ένα μεγαλύτερο ποσοστό των μελών της Ιαπωνικής διασποράς είναι Χριστιανοί (το 60% των Ιαπωνοβραζιλιάνων και το 90% των Ιαπωνομεξικανών είναι ρωμαιοκαθολικοί),, ενώ περίπου το 37% των Ιαπωνοαμερικανών είναι Χριστιανοί (33% Προτεστάντες και 4% Καθολικοί).

## Παραπομπές


## Εξωτερικοί σύνδεσμοι
* 


Κατηγορία:Σελίδες με πηγές CS1 στα Ιαπωνικά (ja)
Κατηγορία:Λήμματα που περιέχουν κείμενο στα ιαπωνικά
Κώστας Στυλιανού

Ο **Κώστας Στυλιανού**, είναι Κύπριος πρώην διεθνής καλαθοσφαιριστής. Αγωνιζόταν στη θέση του σμολ φόργουορντ  για την ομάδα του Άρη Θεσσαλονίκης από το 1976 μέχρι το 1983, κατακτώντας δύο πρωταθλήματα Ελλάδος. Είναι ο πατέρας του διεθνή επαγγελματία καλαθοσφαιριστή Νίκου Στυλιανού.

## Καριέρα
Ο Στυλιανού γεννήθηκε στην Κύπρο και εντάχθηκε στο δυναμικό του Άρη το καλοκαίρι του 1976, αγωνιζόμενος για τα τμήματα υποδομής του συλλόγου. Τις πρώτες του συμμετοχές με την ανδρική ομάδα κατέγραψε την σεζόν 1977-78, στις νίκες εναντίον του Πανιωνίου και της ΧΑΝΘ.

Την επόμενη σεζόν, ως αναπληρωματικός, κατέκτησε τον τίτλο του πρωταθλητή Ελλάδος. Στις 22 Νοεμβρίου 1979, συμμετείχε για πρώτη φορά σε διεθνή διοργάνωση, όταν αγωνίστηκε εναντίον της Εφές Πίλσεν, στη νίκη των "κίτρινων" με 112-87, όπου πέτυχε τέσσερις πόντους.

Τις τρεις επόμενες χρονιές, ο Άρης διεκδίκησε τον τίτλο του πρωταθλητή χωρίς επιτυχία, με τον Στυλιανού να γίνεται βασικό στέλεχος της πεντάδας των "κίτρινων" την σεζόν 1980-81, όπου σε 23 αγώνες είχε 8,9 πόντους μέσο όρο, ενώ συμμετείχε σε επτά παιχνίδια για το κύπελλο Κόρατς, σκοράροντας συνολικά 55 πόντους, με κορυφαία του εμφάνιση στις 21 Ιανουαρίου 1981, όπου ο Άρης ηττήθηκε με 85-86 από την ιταλική Καρέρα στο Αλεξάνδρειο Μέλαθρο.

Το 1981-82, η ομάδα της Θεσσαλονίκης κατέλαβε την δεύτερη θέση του πρωταθλήματος, με τον Στυλιανού να σημειώνει 5,9 πόντους σε 18 αγώνες. Η τελευταία μεγάλη επιτυχία του με την ομάδα των "κίτρινων" ήλθε με την κατάκτηση του πρωταθλήματος του 1983, με τον Στυλιανού να σημειώνει 56 πόντους σε 19 αγώνες. Ο Κύπριος παρέμεινε στους αναπληρωματικούς της ομάδας, αν και αγωνίστηκε στους δύο αγώνες εναντίον της ιταλικής Ρόμα για το κύπελλο Κόρατς.

Επέστρεψε στην Κύπρο, όπου αγωνίστηκε ως τα μέσα της δεκαετίας του '90.

Με την φανέλα της εθνικής ομάδας της Κύπρου αγωνίστηκε από το 1986 μέχρι το 1993. Αργότερα, ανέλαβε τον ρόλο του προπονητή της εθνικής ομάδας, μαζί με τον Χάρη Παπάζογλου.

## Τίτλοι-Διακρίσεις
**[[Άρης (καλαθοσφαίριση ανδρών)|Άρης]]**
* Πρωταθλητής Ελλάδας: 1979, 1983
** Δευτεραθλητής Ελλάδας: 1982

## Παραπομπές

## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* Cyprus Basket | Το μόνιμα πρώτο σουτ του Κώστα (και το πετάμενο… καρπούζι)

## Εξωτερικοί σύνδεσμοι
* Στυλιανού: «Με μεγάλο όπλο του τον κόσμο, πιστεύω ότι ο Άρης μπορεί να ξαναγίνει μεγαλος» - Pressaris

Κατηγορία:Κύπριοι καλαθοσφαιριστές
Κατηγορία:Καλαθοσφαιριστές Εθνικής Κύπρου
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΑΕΚ Λάρνακας
Κατηγορία:Σμολ φόργουορντ
Δημήτριος Καραγιαννάκης

Ο **Δημήτριος Καραγιαννάκης** ήταν αρχιτέκτονας απόφοιτος της Σχολής Καλών Τεχνών Κωνσταντινουπόλεως, ο οποίος ασχολήθηκε με την μελέτη και εκτέλεση πολλών αρχιτεκτονικών έργων στη Θεσσαλονίκη. Διετέλεσε πρόεδρος του Συλλόγου Αρχιτεκτόνων Κωνσταντινουπόλεως στη Θεσσαλονίκη

## Έργα του

* μικρογραφία|Μακεδονικό Μέγαρο (1925), Βαλαωρίτου 22, Άνω Λαδάδικα, ΘεσσαλονίκηΜακεδονικό Μέγαρο (Ασσαέλ & Ρούσσο), Έτος κατασκευής 1925, Βαλαωρίτου 22, Άνω Λαδάδικα, Θεσσαλονίκη

## Παραπομπές


Κατηγορία:Έλληνες αρχιτέκτονες
Λυγιά Ηλείας

Η **Λυγιά** είναι μικρό πεδινό χωριό της Ηλείας στην Περιφερειακή Ενότητα Ηλείας σε υψόμετρο 120 μέτρα.

## Γεωγραφία - Ιστορία
Η Λυγιά βρίσκεται προς τα δυτικά παράλια της Πελοποννήσου και το ακρωτήριο Χελωνάτα. Απέχει 11 χλμ. Δ. από τη Γαστούνη, 52 χλμ. ΒΔ. από τον Πύργο και είναι κτισμένο στο μέσο της διαδρομής Βαρθολομιό (Α.) με Λουτρά Κυλλήνης (Δ.). Σε απόσταση περίπου 1 χλμ. νότια του χωριού και σε ένα βαθύ καταπράσινο φαράγγι, το οποίο οι ντόπιοι ονομάζουν "Βαθύ Φαράγγι", είναι το Μοναστήρι της Παναγίας της Ελεούσας (του 9ου αιώνα). Στην περιοχή αυτή, την παλιά εποχή, οι βοσκοί έχτιζαν τα πλίθινα σπιτάκια και τις χορτοκαλύβες τους. Στην περιοχή δραστηριοποιείται ο πολιτιστικός σύλλογος “Άγιος Γεώργιος” από το όνομα του πολιούχου του χωριού ο οποίος πανηγυρίζει στις 23 Απριλίου.

## Διοικητικά στοιχεία
Ως οικισμός αναφέρεται από την εποχή της τουρκοκρατίας και ενετοκρατίας, ενώ μετά την απελευθέρωση επίσημα το 1835 να προσαρτάται στον τότε δήμο Κυλληνίας. Το 1932 με το ΦΕΚ 119Α - 18/04/1932 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης μαζί με τη Γλύφα, το Αρκούδι, την Παραλία και το Ιονικό αποτελούν την τοπική κοινότητα Λυγιάς που υπάγεται στη δημοτική ενότητα Βαρθολομιού του Δήμου Πηνειού ενώ σύμφωνα με την απογραφή 2011 έχει πληθυσμό ως κοινότητα 787 κατοίκους, ενώ ως οικισμός 259.

## Εξωτερικοί σύνδεσμοι
* Πύργος Μονής Ελεούσας από τον ιστότοπο Καστρολόγος
* Μονή Παναγίας Ελεούσης Λυγιάς Ηλείας στο https://www.youtube.com/

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πηνειού
Πίνακας μεταλλίων Θερινών Ολυμπιακών Αγώνων 1904

Ο **πίνακας μεταλλίων των Θερινών Ολυμπιακών Αγώνων του 1904** είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Θερινούς Ολυμπιακούς Αγώνες του 1904. 

Συνολικά, 651 αθλητές από 12 χώρες έλαβαν μέρος σε 94 αγωνίσματα των 16 αθλημάτων που πραγματοποιήθηκαν στο Σαιντ Λούις, το διάστημα 1 Ιουλίου έως 23 Νοεμβρίου 1904. Και οι 12 συμμετέχουσες χώρες κέρδισαν μετάλλια στους Αγώνες, ενώ τέσσερα μετάλλια κέρδισε η Μικτή ομάδα (ομάδα που περιελάμβανε αθλητές από διαφορετικά κράτη). Κάποιοι αθλητές κέρδισαν μετάλλια τόσο ατομικά όσο και ως μέλη της Μικτής ομάδας, τα οποία κατατάσσονται σε διαφορετικά έθνη στον επίσημο πίνακα.

Για πρώτη φορά, οι νικητές έπαιρναν χρυσό μετάλλιο, οι δεύτεροι ασημένιο και οι τρίτοι χάλκινο. Οι Ηνωμένες Πολιτείες κέρδισαν συνολικά 231 μετάλλια, θέτοντας ένα ρεκόρ που ισχύει μέχρι και σήμερα. Πιο κοντά στο να το καταρρίψει βρέθηκε η Σοβιετική Ένωση στους Αγώνες του 1980, όμως τελικά σταμάτησε στα 195 μετάλλια και παραμένει στη δεύτερη θέση. 

Η λίστα περιέχει τα μετάλλια που απονεμήθηκαν στα 94 αγωνίσματα, εξαιρώντας αυτά που δόθηκαν στο άθλημα της υδατοσφαίρισης, το οποίο αναφέρεται σε αρκετές πηγές αλλά όχι στον επίσημο πίνακα μεταλλίων της Διεθνούς Ολυμπιακής Επιτροπής. Οι Ηνωμένες Πολιτείες είχαν κατακτήσει και τα τρία μετάλλια του αθλήματος, κάτι που θα ανέβαζε τον συνολικό αριθμό της σε 234 (77 χρυσά, 79 ασημένια και 78 χάλκινα).

## Πίνακας μεταλλίων

Παρακάτω είναι ο πίνακας μεταλλίων των Αγώνων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

## Παραπομπές
 

## Εξωτερικοί σύνδεσμοι
* Θερινοί Ολυμπιακοί Αγώνες 1904 - Σαιντ Λούις (Διεθνής Ολυμπιακή Επιτροπή)
* 

Κατηγορία:Θερινοί Ολυμπιακοί Αγώνες 1904
1904
Αββαείο του Λοκ-Ντιέ

Το **Αββαείο του Λοκ-Ντιέ** (Γαλλικά: Abbaye de Loc-Dieu) είναι ένα Κιστερκιανό μοναστήρι που βρίσκεται κοντά στο χωριό Μαρτιέλ, 9 χιλιόμετρα δυτικά της Βιλφράνς-ντε-Ρουέργκ, στο νομό Αβερόν, στη νότια Γαλλία.

Έχει την ιδιαιτερότητα να είναι οχυρωμένο αββαείο. Είναι χαρακτηρισμένο ως ιστορικό μνημείοκαι πλέον είναι ιδιωτική ιδιοκτησία.

## Ιστορία
αριστερά|μικρογραφία|250x250εσ|Το Αββαείο του Λοκ-Ντιέ
μικρογραφία|250x250εσ|Το Αββαείο του Λοκ-Ντιέ. Άποψη από τα δυτικά|αριστερά
Το αββαείο ιδρύθηκε το 1123 σε ένα μέρος που παλαιότερα ονομαζόταν *Locus Diaboli* (ο *Τόπος του διαβόλου* στα λατινικά) λόγω του μεγάλου αριθμού των αρχαίων ντολμέν που υπήρχαν γύρω του, μετονομάστηκε σε *Locus Dei* (*Τόπος του Θεού* στα λατινικά) από τους μοναχούς, ονομασία η οποία στα γαλλικά έγινε Λοκ-Ντιέ με την ίδια σημασία. 

Κάηκε από τους Άγγλους κατά τον Εκατονταετή πόλεμο το 1409, ξαναχτίστηκε το 1470 και εκείνη την εποχή οχυρώθηκε για προστασία από άλλες εχθρικές επιδρομές. 

Το 1793, κατά τη διάρκεια της Γαλλικής Επανάστασης, το αββαείο καταργήθηκε και τα περιουσιακά του στοιχεία πωλήθηκαν ως Εθνική ιδιοκτησία από τη γαλλική κυβέρνηση. Η οικογένεια Σιμπιέλ το αγόρασε το 1812, και οι απόγονοί τους εξακολουθούν να το κατέχουν και να το κατοικούν έως σήμερα. 

Η ανατολική πτέρυγα του αββαείου ανακαινίστηκε το 1840 και η νότια και δυτική πτέρυγα το 1880.

Το καλοκαίρι του 1940, πίνακες ζωγραφικής από το μουσείο του Λούβρου, μεταξύ των οποίων και η Μόνα Λίζα, αποθηκεύτηκαν στο Λοκ-Ντιέ για να προστατευθούν σε ασφάλεια από τα γερμανικά στρατεύματα. 

Το αβαείο και το μεγάλο πάρκο που το περιβάλλει είναι ανοιχτά για τους επισκέπτες.

## Αρχιτεκτονική

* Η εκκλησία: χτισμένη ανάμεσα στο 1159 και 1189, η εκκλησία παραμένει ανέπαφη. Πρόκειται για ένα από τα πρώτα γοτθικά κτήρια στη νότια Γαλλία και σχεδιάστηκε από αρχιτέκτονες από τη Βουργουνδία, οι οποίοι ακολούθησαν πιστά τους κανόνες του τάγματος των Κιστερκιανών, δηλαδή εφάρμοσαν τη μεγαλύτερη δυνατή απλότητα, χωρίς άλλες διακοσμήσεις εκτός από την πέτρα και το φως.
* Το περιστύλιο με τις σκεπαστές στοές και ο χώρος συναθροίσεων: ξαναχτίστηκαν το 1470 σε γοτθικό ρυθμό, αντικαθιστώντας παλαιότερα ρομανικά.

## Εξωτερικοί σύνδεσμοι

* Το αββαείο του Λοκ-Ντιέ στην ιστοσελίδα του Γραφείου Τουρισμού του νομού Αβερόν (γαλλικά)
* Η ιστοσελίδα του αββαείου του Λοκ-Ντιέ (γαλλικά)
* Το αββαείο του Λοκ-Ντιέ  σε βίντεο στο youTube

## Παραπομπές


Κατηγορία:Ιστορικά μνημεία στη Γαλλία
Κατηγορία:Μοναστήρια στη Γαλλία
Πωλ Γκασέ

Ο **Πωλ Φερντινάν Γκασέ** (Λιλ, 30 Ιουλίου 1828 – 9 Ιανουαρίου 1909) ήταν Γάλλος γιατρός που έγινε ευρέως γνωστός για τη θεραπεία του Βίνσεντ βαν Γκογκ τις τελευταίες εβδομάδες του στο Όβερ-Σου-Βαζ. Ο Γκασέ ήταν μεγάλος υποστηρικτής των καλλιτεχνών και του ιμπρεσιονιστικού κινήματος. Ήταν ερασιτέχνης ζωγράφος, υπογράφοντας τα έργα του «Paul van Ryssel».

Το 1844 μετακόμισε στο Μέχελεν. Ήταν γνωστός του Βίκτωρος Ουγκώ Ανρί Νεστλέ και συνταγογραφούσε τα γάλατά του σε παιδιά.

## Παραπομπές


Κατηγορία:Γάλλοι ιατροί
Κατηγορία:Βίνσεντ βαν Γκογκ
Τραγανό Ηλείας

Το **Τραγανό** είναι πεδινή κωμόπολη της Ηλείας, χτισμένη βόρεια του ποταμού Πηνειού και σε υψόμετρο 23 μέτρων. Υπάγεται διοικητικά στον Δήμο Πηνειού της Περιφερειακής Ενότητας Ηλείας της Περιφέρειας Δυτικής Ελλάδος.

Κατά το διάστημα 1997-2010 υπήρξε έδρα του πρώην Δήμου Τραγανού, ενώ παλιότερα αποτελούσε ανεξάρτητη κοινότητα.

## Γεωγραφικά - γενικά στοιχεία
Το Τραγανό βρίσκεται στα βόρεια τμήματα της Ηλείας, στο κέντρο εύφορης πεδιάδας (που οι ντόπιοι αποκαλούν «Κάμπος Ηλείας») και σε απόσταση 9 χιλιόμετρα βορειοανατολικά της Γαστούνης (μέσω Κόροιβου), 13 χιλιόμετρα Β. της Αμαλιάδας και 35 χιλιόμετρα Β.-ΒΔ. του Πύργου.

Νότια ρέει ο Πηνειός ποταμός, δυτικά είναι η Ε.Ο. Πατρών-Πύργου (που το διαχωρίζει από την Ανδραβίδα), βορειοδυτικά είναι η Αεροπορική Βάση Ανδραβίδας και δυτικά ο αρχαιολογικός χώρος της αρχαίας Ήλιδας.

Οι κάτοικοί του ασχολούνται κυρίως με την γεωργία και τις αγροτικές καλλιέργειες (σιτηρά, καρπούζια, πορτοκάλια, ρόδια), οπωροκηπευτικά, θερμοκήπια, αλλά και σε συσκευαστήρια αγροτικών προϊόντων (τουρσί).

Στην περιοχή λειτουργεί ο πολυδύναμος Αγροτικός Συνεταιρισμός Ομάδα Παραγωγών (Α.Σ.Ο.Π.) Κάμπου.

## Ονομασία
Η ονομασία του οικισμού, σύμφωνα με την παράδοση, προέρχονται από το "τραγανερό" (σύσταση) του εδάφους του της περιοχής.

## Ιστορικά στοιχεία
Η ύπαρξή του οικισμού αναφέρεται από την εποχή της τουρκοκρατίας και ενετοκρατίας καθώς καταγράφεται σε ιστορικές πηγές ότι το Τραγανό προϋπήρχε του 1700.

Μετά την απελευθέρωση, αναφέρεται επίσημα το 1835 να προσαρτάται στον τότε Δήμο Μυρτουντίων. Το 1912 (ΦΕΚ 256Α - 28/08/1912) με την θέσπιση των κοινοτήτων, ορίστηκε έδρα της ομώνυμης νεοϊδρυθείσας κοινότητας. Το 1997, βάσει του διοικητικού σχεδίου «Καποδίστριας» (ΦΕΚ 244Α - 04/12/1997) έγινε έδρα της ομώνυμου δήμου, ο οποίος καταργήθηκε το 2010. Από το 2011 και σύμφωνα με το διοικητικό σχέδιο «Καλλικράτης» (ΦΕΚ 87/τ.Α'/2010) μαζί με το Μαρκόπουλο, την Όλγα και το Πηγάδι αποτελούν την Δημοτική Κοινότητα Λευκοχωρίου που υπάγεται στη Δημοτική Ενότητα Τραγανού του Δήμου Πηνειού  .

Σύμφωνα με την απογραφή 2011 έχει πληθυσμό 2.509 και η ομώνυμη δημοτική κοινότητα αριθμεί 3.347, ενώ συνολικά η δημοτική ενότητα έχει 3.381 κατοίκους.

*Δείτε:* Κοινοτάρχες και δήμαρχοι

## Σημείωση
Στην Ηλεία και το Δήμο Πύργου υπάρχουν επίσης οι συνώνυμοι οικισμοί Τραγανό Αγίου Ιωάννου και Τραγανό Πύργου, όπου δεν πρέπει να συγχέονται.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πηνειού
Κώστας Ανδρίτσος

Ο **Κώστας Ανδρίτσος** (1 Μαΐου 1916 - 10 Οκτωβρίου 1994) ήταν Έλληνας σκηνοθέτης, σεναριογράφος και παραγωγός του κινηματογράφου.

## Πρώτα χρόνια
Ο Κώστας Ανδρίτσος γεννήθηκε στην Αθήνα, όπου και μεγάλωσε. Έκανε σπουδές στην Διακοσμητική και το Σχέδιο ενώ παράλληλα σπουδάσε Θέατρο και Λογοτεχνία στη σχολή του Κωστή Βελμύρα.
## Καριέρα
Το 1943 ξεκίνησε να δουλεύει στον κινηματογράφο, αρχικά ως βοηθός σκηνοθέτη στον Γιώργο Τζαβέλα και στην ταινία ''Χειροκροτήματα''. Το 1945 ίδρυσε μαζί με τον Ορφέα Καραβία και τον Γιώργο Κριάδη την «Ακαδημία Κινηματογραφικών Σπουδών», η οποία αποτέλεσε την πρώτη σχολή για σπουδές στον κινηματογράφο στην Ελλάδα και απόφοιτοι της υπήρξαν σκηνοθέτες όπως, ο Βασίλης Γεωργιάδης, ο Γρηγόρης Γρηγορίου και ο Φίλιππος Φυλαχτός.

Ο Ανδρίτσος έκανε το ντεμπούτο του στην σκηνοθεσία με την ταινία *Ζαΐρα* (1952), ενώ το 1962 ξεκίνησε να ασχολείται και με την παραγωγή ταινιών, ιδρύωντας μαζί με τον Κώστα Τζορμπατζίδη την Εταιρεία Κινηματογραφικών Παραγωγών Φοίνιξ Φιλμ η οποία παρήγαγε γνωστές ταινίες όπως: *[[Κορόιδο γαμπρέ]]* (1962), *[[Επτά μέρες ψέματα]]* (1963), *[[Το κάθαρμα]]* (1963), *Βρώμικη πόλις* (1965) και *Ο τετραπέρατος* (1966).

## Προσωπική ζωή
Ο Κώστας Ανδρίτσος παντρεύτηκε την Ισμήνη Κοκκίνου και μαζί της απέκτησε δύο παιδιά, τον Αλέξη (σεναριογράφο) και την Τζέλα.

Υπήρξε μέλος της Εθνικής Αντίστασης και διετέλεσε ενεργό στέλεχος του ΕΑΜ κατά την διάρκεια του Β' Παγκοσμίου Πολέμου, ενώ αργότερα ήταν μέλος της αριστεράς και του ΠΑΣΟΚ, με μεγάλη συνδικαλιστική δράση. Υπήρξε εκπρόσωπος της Ελλάδας σε αρκετά διεθνή φεστιβάλ κινηματογράφου και κατά την περίοδο 1983-1989 διετέλεσε διευθυντής του τμήματος κινηματογραφίας του Υφυπουργείου Τύπου.

Ο Ανδρίτσος πέθανε σε ηλικία 78 ετών στις 10 Οκτωβρίου του 1994.
## Φιλμογραφία

### Κινηματογράφος

### Τηλεόραση

## Παραπομπές

## Εξωτερικοί σύνδεσμοι
* Ο 
* 

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες παραγωγοί ταινιών
Ποιος είναι ο Δολοφόνος

Το **Ποιος είναι ο Δολοφόνος** (απλοποιημένα Κινέζικα: 明星大偵探, παραδοσιακά Κινέζικα: 明星大偵探, πίνγιν: Míngxīng dà zhēntàn) είναι κινεζικό σόου ποικίλου προγράμματος που μεταδίδεται από την Mango TV.  Η εκπομπή περιλαμβάνει ως κύριους πρωταγωνιστές τους Χε Τζιόνγκ, Σα Μπεϊνίνγκ, καθώς και τους καλεσμένους κατοίκους Γουάνγκ Όου, Γκουέι Γκουέι (Έμμα Γου) και Μπάι Τζινγκτίνγκ. 

Η εκπομπή αδειοδοτήθηκε από το *Τόπος Εγκλήματος* του JTBC.

## Μορφή
### Πρώτη Σεζόν (2016)
Στον πρόλογο, τα πρόσωπα της εκπομπής παρουσιάζονται στο σκηνικό και στους υπόπτους για μια υπόθεση δολοφονίας για το νέο επεισόδιο. Ο κάθε ένας επιλέγει με τη σειρά του τον ρόλο του στο επεισόδιο, ως κάποιος συγκεκριμένος ύποπτος ή ως ντετέκτιβ. Εκτός από τον ντετέκτιβ, σε κάθε άτομο παρέχονται λεπτομερείς πληροφορίες σχετικά με τον ύποπτο που απεικονίζουν, συμπεριλαμβανομένων των προσωπικοτήτων τους, του άλλοθι, της σχέσης με το θύμα και με τους άλλους ύποπτους, το ιστορικό, το ποινικό κίνητρο κλπ. Κάθε ύποπτος μπορεί να αποκρύψει πληροφορίες έως ότου ερωτηθούν ρητά από άλλους υπόπτους ή τον ντετέκτιβ, αλλά μόνο ο εγκληματίας μπορεί να πει ψέματα.

**Άλλοθι:** Κάθε παίκτης παρουσιάζεται ως ο ύποπτος που παριστάνει, δίνει κάποιες βασικές πληροφορίες σχετικά με τη σχέση του με το θύμα και περιγράφει το πού βρίσκεται πριν, κατά τη διάρκεια του και μετά από το έγκλημα.

**Εσωτερική Έρευνα:** Οι παίκτες χωρίζονται σε δύο ομάδες και τους δίνονται δέκα λεπτά για να διερευνήσουν τη σκηνή του εγκλήματος για στοιχεία. Σε κάθε παίκτη δίνεται μια κάμερα και του επιτρέπεται να τραβήξει έως και δέκα φωτογραφίες.

**Ενημέρωση:** Όλοι οι παίκτες παρουσιάζουν τα αποδεικτικά στοιχεία που έχουν συλλέξει και μπορούν να υποβάλλουν σε άλλους παίκτες ερωτήσεις σχετικά με τα αποδεικτικά στοιχεία. Κάθε παίκτης εκφράζει ποιος πιστεύει ότι είναι ο εγκληματίας μετά την ενημέρωση.

**Πρώτη ψηφοφορία:** Ο ντετέκτιβ μπορεί να ψηφίσει αυτόν που υποπτεύεται αφού ακούσει την ενημέρωση κάθε παίκτη. Η ψηφοφορία γίνεται δημόσια σε όλους τους παίκτες.

**Πρόσθετη Εσωτερική Έρευνα:** Όλοι οι παίκτες συγκεντρώνονται στη σκηνή του εγκλήματος για επιπλέον έρευνα και συζήτηση. Αυτό το τμήμα εκτελείται ταυτόχρονα με τις Προσωπικές Ανακρίσεις.

**Προσωπικές Ανακρίσεις:** Ο ντετέκτιβ, που είναι πάντα αθώος, μπορεί να καλέσει τους άλλους παίκτες στην αίθουσα ανακρίσεων για περαιτέρω ερωτήσεις.

**Τελική Ψηφοφορία:** Μετά την ανάκριση όλων των παικτών, το παιχνίδι προχωρά στην τελική ψηφοφορία. Όλοι οι παίκτες κάνουν την τελική τους δήλωση και η αναφορά της υπόθεσης πραγματοποιείται από τον Ντετέκτιβ. Επιτρέπονται 5 λεπτά προσωπικών ερευνών προτού κάθε παίκτης ψηφίσει κρυφά για το ποιος πιστεύει ότι είναι ο τελικός εγκληματίας. Ο παίκτης που λαμβάνει τις περισσότερες ψήφους συλλαμβάνεται και τοποθετείται σε μια προσωρινή φυλακή. Εάν το άτομο είναι όντως ο εγκληματίας, ο ντετέκτιβ λαμβάνει δύο χρυσές ράβδους και οι αθώοι παίκτες λαμβάνουν μία ο καθένας. Εάν ο συλληφθείς δεν είναι ο εγκληματίας, ο αληθινός ένοχος παίρνει όλες τις χρυσές ράβδους.

## Παραπομπές


Κατηγορία:Τηλεοπτικές σειρές
Δοξορουμπικίνη

Η **δοξορουβικίνη**, που πωλείται με την επωνυμία **Adriamycin** μεταξύ άλλων, είναι φάρμακο χημειοθεραπείας που χρησιμοποιείται για τη θεραπεία του καρκίνου. Αυτό περιλαμβάνει τους καρκίνο του μαστού, καρκίνο της ουροδόχου κύστης, σάρκωμα Kaposi, λέμφωμα και οξεία λεμφοκυτταρική λευχαιμία. Χρησιμοποιείται συχνά μαζί με άλλους παράγοντες χημειοθεραπείας. Η δοξορουβικίνη χορηγείται με έγχυση σε φλέβα.

Συχνές ανεπιθύμητες ενέργειες περιλαμβάνουν τριχόπτωση, καταστολή μυελού των οστών, έμετο, εξάνθημα και φλεγμονή του στόματος. Άλλες σοβαρές παρενέργειες μπορεί να περιλαμβάνουν αλλεργικές αντιδράσεις όπως αναφυλαξία, καρδιακή βλάβη, βλάβη ιστού στο σημείο της ένεσης, ανάκληση ακτινοβολίας και λευχαιμία που σχετίζεται με τη θεραπεία.  Οι άνθρωποι συχνά έχουν κόκκινο χρωματισμό των ούρων για μερικές ημέρες. Η δοξορουβικίνη ανήκει στην οικογένεια φαρμάκων ανθρακυκλίνης και αντικαρκινικών αντιβιοτικών. Λειτουργεί εν μέρει παρεμβαίνοντας στη λειτουργία του DNA.

Η δοξορουβικίνη εγκρίθηκε για ιατρική χρήση στις Ηνωμένες Πολιτείες το 1974. Συμπεριλαμβάνεται στον κατάλογο των βασικών φαρμάκων του Παγκόσμιου Οργανισμού Υγείας.  Υπάρχουν επίσης εκδόσεις που είναι πεγκυλιωμένες και λιποσώματα. Ωστόσο, είναι πιο ακριβά. Η δοξορουβικίνη παρασκευάστηκε αρχικά από το βακτήριο *Streptomyces peucetius*.

## Παραπομπές


Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Άρθρα με αλλαγμένο αναγνωριστικό EBI
Κατηγορία:Αντινεοπλασματικά φάρμακα
Κατηγορία:Αρωματικές αλκοόλες
Κατηγορία:Κετόνες
Σόλων Υψηλάντης

Ο **Σόλων Υψηλάντης** (1929 - 3 Οκτωβρίου 2022) ήταν Έλληνας δρομέας μεγάλων αποστάσεων. Αγωνίστηκε κατά το μεγαλύτερο μέρος της αθλητικής καριέρας του στον Άρη Θεσσαλονίκης.

## Βιογραφία
Ξεκίνησε τον αθλητικό το 1945 από τον Μακεδονικό και το επόμενο έτος μεταπήδησε στον Άρη, με τα χρώματα του οποίου αγωνίστηκε μέχρι το πέρας της καριέρας του το 1970. Ήταν μέλος της Μικτής Θεσσαλονίκης που δημιουργήθηκε το 1960 από τον ΣΕΓΑΣ. Συμμετείχε σε αγώνες δρόμου από τα 1500 μέτρα μέχρι και τον μαραθώνιο (στον οποίο έτρεξε τρεις φορές).

Αναφέρεται ως ένας από τους σημαντικότερους αθλητές της μεταπολεμικής περιόδου 1945-1970, οι οποίοι έθεσαν τις βάσεις για την εξέλιξη του σύγχρονου κλασσικού αθλητισμού, σε μια εποχή που οι αθλητές προπονούνταν χωρίς μέσα, οικονομική υποστήριξη, αθλητικούς χώρους, ειδικούς προπονητές και γυμναστές.

Μετά την ολοκλήρωση της αθλητικής του καριέρας παρέμεινε στον Άρη ως φροντιστής των γηπέδων και θυρωρός του «Κλεάνθης Βικελίδης», γνωρίζοντας μεγάλη δημοφιλία μεταξύ των φιλάθλων της ομάδας. Για την προσφορά του στον σύλλογο τιμήθηκε με διάφορες βραβεύσεις. Απεβίωσε στις 3 Οκτωβρίου του 2022.

## Διακρίσεις
Ενδεικτικός κατάλογος:

## Παραπομπές


Κατηγορία:Έλληνες μαραθωνοδρόμοι
Κατηγορία:Έλληνες αθλητές δρόμων μεγάλων αποστάσεων
Κατηγορία:Έλληνες αθλητές δρόμων μεσαίων αποστάσεων
Κατηγορία:Αθλητές στίβου Άρη
Ετοποσίδη

Η **ετοποσίδη**, που πωλείται με την επωνυμία **Vepesid** μεταξύ άλλων, είναι χημειοθεραπευτικό φάρμακο που χρησιμοποιείται για τη θεραπεία ορισμένων τύπων καρκίνου, συμπεριλαμβανομένων καρκίνου των όρχεων, καρκίνου του πνεύμονα, λεμφώματος, λευχαιμίας, νευροβλαστώματος και καρκίνου των ωοθηκών. Χρησιμοποιείται επίσης για αιμοφαγοκυτταρική λεμφοϊστοκυττάρωση. Χρησιμοποιείται από το στόμα ή με ένεση σε φλέβα. 

Οι ανεπιθύμητες ενέργειες είναι πολύ συχνές. Μπορούν να περιλαμβάνουν χαμηλό αριθμό αιμοσφαιρίων, έμετο, απώλεια όρεξης, διάρροια, τριχόπτωση και πυρετό.  Άλλες σοβαρές παρενέργειες περιλαμβάνουν αλλεργικές αντιδράσεις και χαμηλή αρτηριακή πίεση. Η χρήση κατά τη διάρκεια της εγκυμοσύνης ενδέχεται να βλάψει το μωρό. Η ετοποσίδη ανήκει στην οικογένεια αναστολέων τοποϊσομεράσης.  Πιστεύεται ότι λειτουργεί καταστρέφοντας το DNA. 

Η ετοποσίδη εγκρίθηκε για ιατρική χρήση στις Ηνωμένες Πολιτείες το 1983. Συμπεριλαμβάνεται στον κατάλογο των βασικών φαρμάκων του Παγκόσμιου Οργανισμού Υγείας. Είναι ημισυνθετικό ανάλογο της ποδοφυλλοτοξίνης, η οποία προέρχεται από το ρίζωμα του φυτού *[[Ποδόφυλλον]]*.

## Παραπομπές


Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Φαινυλαιθέρες
Κατηγορία:Λακτόνες
Κατηγορία:Ηπατοτοξίνες
Κατηγορία:Θεραπείες για τον Καρκίνο